Държавен вестник, бр. 16, 2014 г., стр. 83

БРОЙ  16	
Д Ъ Р Ж А В Е Н  В Е С Т Н И К 	
СТР.  83  
2. ПОДГОТВИТЕЛНИ МЕРКИ ПРЕДИ ИЗПИТВАНЕ.
2.1. Общи положения.
Преди началото на изпитването производителят предоставя на техническата служба кон-
структивни и технологични спецификации за изпитвателната пречиствателна станция, които 
включват пълен набор чертежи и съответни изчисления в съответствие с приложение № 11, част 
II, и предоставя пълна информация относно изискванията, свързани с инсталирането, експлоа-
тацията и поддръжката на корабната станция за пречистване на отпадъчни води. Производите-
лят предоставя на техническата служба информация за механичната, електро- и техническата 
безопасност на корабната станция за пречистване на отпадъчни води, която ще се изпитва. 
2.2. Инсталиране и въвеждане в експлоатация.
За целта на изпитването производителят инсталира изпитвателната пречиствателна станция 
по такъв начин, че да отговаря на предвидените условия за инсталиране на борда на пътнически 
кораби. Преди изпитването производителят трябва да сглоби корабната станция за пречистване 
на отпадъчни води и да я пусне в експлоатация. Началното пускане трябва да бъде в съот-
ветствие с ръководството за работа от производителя и се проверява от техническата служба. 
2.3. Етап на разработване.
Производителят уведомява техническата служба за номиналната продължителност в седмици 
на етапа на разработване до достигане на нормална работа. Производителят указва точката, в 
която се счита, че етапът на разработване е завършен и може да започне изпитването. 
2.4. Характеристики на входящия поток.
За изпитването на изпитвателната пречиствателна станция се използват непречистени битови 
отпадъчни води. Характеристиките на входящия поток по отношение на концентрациите на 
замърсители се получават от предоставената от производителя документация за оразмеряване 
на корабната станция за пречистване на отпадъчни води в съответствие с приложение № 10, 
част II, като се образува частното на дебита на органичните вещества във вид на замърсяване 
по БПК5 в kg/ден и проектния дебит на отпадъчните води Qd в m3/ден. Характеристиките на 
входящия поток трябва да бъдат съответно зададени от проверяващия орган.
Формула 1 
Изчисляване на характеристиките на входящия поток:
Ако в резултат от прилагането на формула 1 се получава по-ниска средна концентрация по 
БПК5 – по-малко от 
 = 500 mg/l, за средната концентрация по БПК5 на входящия поток 
вода се задава поне 
 = 500 mg/l. 
Техническата служба не трябва да прекъсва постъпващите непречистени отпадъчни води в 
дробилна машина. Разрешава се отстраняване на пясъка (например чрез пресяване). 
3. МЕТОДИКА НА ИЗПИТВАНЕ.
3.1. Етапи на натоварване и подаване на течност.
Периодът на изпитване включва 30 дни на изпитване. Изпитвателната пречиствателна 
станция се захранва на изпитвателната площадка с битови отпадъчни води в съответствие със 
замърсяванията, посочени в таблица 1. Включват се различни етапи на натоварване, като за 
последователността на изпитване се отчитат нормалните етапи на натоварване, като претовар-
ване, недонатоварване и работа в режим на готовност. Продължителността на всеки етап на 
натоварване (брой дни) е дадена в таблица 1. Средният дневен хидравличен товар за всеки етап 
на натоварване се определя в съответствие с таблица 1. Средната концентрация на замърсители, 
която се определя в съответствие с точка 2.4, се поддържа постоянна. 
Таблица 1 
Настройки на натоварването за всеки етап на натоварване
Етап
Брой дни на 
изпитване
Дневен хидравличен 
товар
Концентрация на замърсители
Нормално натоварване 20 дни
Qd
СБПК5 в съответствие с точка 2.4
Претоварване
3 дни
1,25 Qd
СБПК5 в съответствие с точка 2.4
Недонатоварване
3 дни
0,5 Qd
СБПК5 в съответствие с точка 2.4
Режим „в готовност“
4 дни
Ден 1 и ден 2: Qd = 0
Ден 3 и ден 4: Qd
СБПК5 в съответствие с точка 2.4
Етапите на специално натоварване  –  претоварване, недонатоварване и режим на готовност, 
се осъществяват последователно без прекъсване; етапът на нормално натоварване се разделя 
на няколко подетапа. Изпитването трябва да започва и да завършва с етап на нормално нато-
варване с продължителност от поне пет дни във всеки един случай.